Mesić: Cilj nije samo članstvo u Uniji, već i dostizanje europskih standarda (26/2/04) - 2004-02-26
U govoru zastupnicima Europskog parlamenta, predsjednik RH zatražio podršku za finale integracijskog procesa
Predsjednik RH Stipe Mesić obratio se Europskom parlamentu. Obraćajući se zatupnicima, hrvatski je predsjednik izjavio da "Hrvatskoj nije cilj samo ulazak u Uniju nego i postizanje svih europskih standarda." Predsjednik je također zatražio podršku za finale integracijskog procesa. Predsjednik je dao uvid u poglede i politiku Hrvatske. Posebnom je kvalitetom govora dočekano sustavno Mesićevo zalaganje za integriranje cijele regije u Uniju jer će - kako je rekao - tek s ulaskom svih pet država zapadnog Balkana završiti proces re—integracije Starog kontinenta. "Uvjeren sam da će građani RH uskoro imati priliku glasovati na izborima za Europski parlament i da će u ovim klupama sjediti zastupnici iz Hrvatske" - rekao je Stjepan Mesić te dodao da Hrvati "nisu brojčano velik narod ali u sebi nose svu radost Mediterana, vrijednosti Srednje Europe, upornost tvrdog kamena, smirenost slavonskih ravnica, široko plemenito srce i pružene ruke suradnje i prijateljstva." "Nadamo se, očekujemo i znamo da će u konačnici svoju punu vrijednost doživjeti poznata izreka Roberta Schumana - 'mi ne ujedinjujemo zemlje, mi objedinjujemo ljude' - istaknuo je predsjednik Mesić. Predsjednikov je govor održan u tmurnoj atmosferi žaljenja radi smrti makedonskog predsjednika Borisa Trajkovskog. Strepnje da će tragedija ugroziti proces stabilizacije Makedonije dodatno su istaknuli status Hrvatske kao jedine stabilne zemlje u regiji. Sam je predsjednik Mesić pak dao nekoliko značajnih poruka, obećavši puno zadovoljavanje kriterija, uz pljesak zastupnika za Haag i povratak izbjeglica. Predsjdnik Parlamenta Pat Cox posebno je pohvalio Mesićev hrabar čin isprike za sve zločine Hrvata. "Regija strašno treba iscjeljujuću moć ovakvog liderstva" - kazao je Cox. Na konferenciji za novinare Stjepan Mesić je izjavio kako, po njegovim informacijama, Gotovina nije u Hrvastkoj. Podsjetio je da bjegunac, osim hrvatske, posjeduje i francusku putovnicu. Predsjednik Mesić je izrazio nadu se da se s novim optužnicama neće ponoviti "slučaj Gotovina". Stupanj odnosa s Tribunalom - opisan kao 'vrijeme prijelaza s ambicioznih deklaracija na ispunjavanje kriterija' - predsjednik Mesić čita kao "preoznavanje dosega Hrvatske". Za izlaganja hrvatskog predsjednika u Europskom parlamentu se dogodio incident kada je euro-zastupnik talijanske ekstremne desnice Borghesio zagalamio o navodnom kršenju prava talijanske manjine u Hrvtskoj, na što je od Pata Coxa zamoljen na poštivanje Parlamenta, a od kolega ispraćen povicima. Predsjednik Mesić će kasnije kazati da ovakve stavove zastupaju pojedinci i skupine van Hrvatske, no i da Hrvatska ima nešto kazati o zlodjelima talijanskih fašista nad Hrvatima. Predsjednik Mesić je izjavio da je, "on osobno, za to da se zakopa II svjetski rat i okrene zajedničkoj budućnosti".